**ПРИЛОЖЕНИЕ № 2**

**ТЕХНИЧЕСКА СПЕЦИФИКАЦИЯ**

за участие в обществена поръчка с предмет: **„Осигуряване на самолетни билети за нуждите на проект „Сътрудничество за достойни условия на труд““**

Изпълнителят следва да осигури при заявка самолетни билети за превоз по въздух на пътници и багаж при служебни пътувания на участници във връзка с изпълнението на проект DFPO-1.002-0002-C01 „Сътрудничество за достойни условия на труд“ по Фонда за двустранни отношения по ФМ на ЕИП и НФМ 2014-2021 г., като се съобрази и изпълни следните изисквания:

1. Осигури 98 броя двупосочни самолетни билети за превоз по въздух на пътници и багаж до следните дестинации: България, Норвегия, Румъния, Естония и Литва.
2. Осигуряване на приемане и изпълнение на заявки в рамките на работното време на ИА ГИТ от 9:00 до 17:30 часа. При необходимост да се осигурява възможност за приемане и изпълнение на заявки по всяко време на денонощието, включително в извън работно време, почивни и празнични дни.
3. Предоставяне на самолетни билети – икономична класа, съобразно посоченото в заявката на Възложителя.
4. При заявка за резервация на самолетни билети, да предостави отговор на възложителя, по електронен път на e-mail адрес, в рамките до 1 (един) час. Срокът на валидност на предложените условия и цени на самолетни билети, след направената заявка, не може да бъде по-кратък от 24 /двадесет и четири/ часа.
5. Да предлага маршрути, които са с най-подходящи връзки за съответните дестинации. Да осигури възможност за използването на директни полети или такива с минимален брой прекачвания, до съответната дестинация и съобразени с условията на всяка получена от възложителя заявка (вкл. часови диапазон, пристигане и отпътуване в/от крайния пункт и др.). Възложителят си запазва правото да избере съответен вариант (маршрут и превозвач), като потвърди заявката или да откаже възлагането й, в случай, че нито един от предложените варианти не е подходящ по негова преценка. При всяка направена заявка от страна на Възложителя, Изпълнителят следва да предоставя писмена информация за крайния срок, в който могат да се правят корекции (на билети, имена, дати на пътуване) без това да има неблагоприятно отражение върху цената.
6. При подадена от Възложителя заявка, Изпълнителят е задължен винаги да предлага най-ниската цена за пътуването. Възложителят има право да сравни получената от Изпълнителя цена за даден самолетен билет чрез изпращане на запитване за ценова оферта до три произволно избрани туроператора или туристически агенти. Ако се установи, че предложената от Изпълнителя цена е по-висока с 10% от средноаритметичната цена за съответната дестинация, Възложителят има право да изиска доставката на билета на тази средноаритметичната цена, увеличена с не повече от 10%. Ако Изпълнителят откаже три пъти да изпълни доставката, при посочените по-горе условия, Възложителят има право да прекрати договора без предизвестие.
7. Когато е необходимо издаването на фактура (Invoice) на английски език за целите на възстановяване на стойността на самолетните билети от институции на ЕС или международни организации, стойността на самолетните билети се преизчислява в евро по курса на БНБ за деня на издаване на фактурата (Invoice), като цената на самолетните билети се посочва в евро.
8. Изпълнителят трябва да предоставя на Възложителя специални цени или намаления в цената на билета при групови пътувания – когато такива отстъпки или намаления се предоставят от авиокомпанията издала билета.
9. Изпълнителят трябва да уведомява Възложителя за изискването от транзитна виза за дадена страна и при поискване от последния да му съдейства за издаването на транзитни визи на командированите служители в случаите, когато такива са необходими за конкретното пътуване и когато е невъзможно тези визи да се осигурят по друг начин.
10. При конкретна заявка да бъде отбелязано предпочитаното от Възложителя място в самолета, както и да се направи всичко възможно за получаване на съответното потвърждение за това от авиокомпанията.
11. Да се предоставя информация и да се осигуряват билети, съобразени с всички валидни към датата на пътуването отстъпки на авиокомпаниите (при седмичен престой или други промоции).
12. В цената на билетите да бъдат включени: цена на доставка до ИА ГИТ, летищни такси, такси за сигурност и други такси, медицински застраховки, както и такива, установени от местните законодателства.
13. Гарантиране на място в самолета при резервации в последния момент, преди пътуването, както и за места при претоварени полети.
14. Оказване на пълно съдействие при загубен багаж.
15. Преди издаването на всеки самолетен билет да бъдат проверявани възможностите за предлагане на по-евтин и/или по-удобен маршрут за периода от резервацията до издаването на билета, като незабавно Възложителят да бъде уведомяван.
16. В случай на извънредни обстоятелства, възникнали след закупуването на самолетен билет, непозволяващи осъществяването на полет от съответното пътуване, участникът, определен за Изпълнител, е длъжен да уведоми Възложителя своевременно и да съдейства за възстановяването на стойността на билета или за безплатното премаршрутиране на пътниците чрез съгласуване с авиокомпанията, чийто полет няма да бъде осъществен.
17. Да бъдат осигурявани медицински застраховки за пътуване в чужбина за служителите на ИА ГИТ.
18. Възможност за използване на комбинации от два билета, специални намаления и други, с цел постигне намаляване на цената на билетите, в случаите когато не се нарушават правилата на IATA - International Air Transport Association.
19. При промяна на дестинацията на билетите да се съдейства за получаване на разрешение от съответната авиокомпания билетът да се преиздаде (презавери).
20. Съдействие за удължаване на time-limit на самолетните билети – с дата, възможно най-близка до датата на тръгване.
21. Участникът, определен за Изпълнител, няма право да предлага варианти за пътуване и оферти, включващи полети на авиокомпании, на които е забранено да летят в Европейското въздушно пространство поради недостатъчно ниво на сигурност.
22. Участникът, определен за Изпълнител, трябва да гарантира конфиденциалност (включително защита на личните данни) на извършваните пътувания (пътници, дати, маршрути, превозвачи и др.) и да не разкрива такава информация пред трети лица.
23. Изпълнителят трябва да има възможност и готовност за покриване на всички заявени от възложителя дестинации на територията на целия свят. При изпълнение на договора да се осигурява възможност за използването на директни полети или такива с минимален брой прекачвания, до съответната дестинация и съобразени с условията на всяка получена от възложителя заявка (вкл. часови диапазон, пристигане и отпътуване в/от крайния пункт и др.).
24. За дестинации, класи и категории, непосочени в Ценовото предложение, Изпълнителят е длъжен да предлага при всяка конкретна заявка най-ниските на пазара цени, предлагани от авиокомпании към момента на подаване на офертата от Изпълнителя за съответната заявка. Най-ниските цени се доказват от изпълнителя при подаване на предложението чрез представяне на разпечатка от резервационната система, други документи и/или подробна информация от авиокомпаниите, предлагащи самолетни билети по конкретната дестинация.
25. Плащането ще се извършва в срок до 7 работни дни след представянето на протокол/фактура за стойността на самолетния билет с включени всички дължими такси, издаден електронен билет и медицинска застраховка (при поискване).